Subject: FW: Betooni tn 1,2,3,5,7 DP järgsete trasside projekteerimine
From: Ave Talli <[email-masked]>
To: MNT Teed <[email-masked]>
Date: Wed, 26 Apr 2023 16:51:06 +0300

Tere

Palun registreerida täitmiseks Ave Tallile. Menetlus nr 5192.

Tervitades

Ave

From: Martin Lember - Triple Net Capital <[email-masked]>
Sent: Monday, April 24, 2023 4:39 PM
To: Ave Talli <[email-masked]>
Cc: Nikulnikova, Anna <[email-masked]>; Toomas Tutt <[email-masked]>
Subject: FW: Betooni tn 1,2,3,5,7 DP järgsete trasside projekteerimine

Tere Ave,

Seoses Paldiski mnt teemaga soovin oma vastukaja jagada.
Saan aru, et TRAMi suurim mure on see, et riigile olulised maanteed ei jääks mitte kuidagi vee alla, kui on sajud, sulad jne.

Mõistan, see on väga oluline. Ka meile.

Siinkohal kirjeldan olemasolevat olukorda sellel alal.

Paldiski mnt on selle kõrval asuvatest kinnistutest ca 1m kõrgem.
Kui peaks esinema olukord, et sadevett on väga väga palju ja kraavid ei suuda seda vastu võtta, siis ennem kui tekiks oht teele, toimub sademevee valgumine tee kõrval olevatele kinnistutele.
Ja seda valgumist vastu võtvat ala on väga väga väga palju.

Selle tulemusena ei saa teed kuidagi üle ujutada. Teie hirm ei realiseeru.
Seega ei ole minu hinnangul põhjendatud nõuda uusi truupe tee alla kuivõrd nende lisamine ei anna midagi Teie põhimure kaitseks.

Teie põhimuret kaitseb olukord, et kui kraavidesse ja truupidesse vesi ei mahu siis valgub  see tee äärde, kõrval kinnistutele. Tee jääb kuivaks.

Juhin siinkohal tähelepanu, et seda olukorda, kus tee äärsed kinnistud oleksid vee all ja sealt voolaks vesi teele, ei ole mitte kunagi minu teadmiste kohaselt esinenud. Jah, rabas on vett aga see vesi ei ulati meie kruntidele, naabritele ega ka Paldiski mnt-le.

Meie soov on mitte teha suuri investeeringuid projekti osadesse, mida ei ole reaalselt vaja.
Meie mahutame oma sadevee täna maapinda, sadevee torudesse maa sees ja lõpuks Laabi kraavi (ajutatud koormusega).

Puhastame ca 2,5 km olemasolevaid kraave mis parandavad vee liikumist.
Samuti on Strantum väitnud et nad ei näe vajadust ega põhjust truupide lisamiseks. Sobib olemasolev olukord.

Tore on asju nõuda aga kõikidele nõudmistele ei saa vastu tulla, eriti kui need ei ole põhejndatud ja nende finantseerimine ei ole nõudja poolt teostatav.

Sweco hetkel rehkendab Teie kirja peale vooluhulkasid täpsemaks aga ma arvan et ühine koosoleks koos TRAMi sellekohaste otsustajatega oleks asjakohane, et teemale ühene lahendus leida.

Parimat,

Martin

From: Ave Talli <[email-masked]>
Sent: Wednesday, April 5, 2023 1:33 PM
To: Nikulnikova, Anna <[email-masked]>
Subject: RE: Betooni tn 1,2,3,5,7 DP järgsete trasside projekteerimine

Lp Anna Nikulnikova

Keskkonnatehnoloogia grupijuht

Sweco Projekt AS

Vastuseks Teie 27.03.2023 ja 03.04.2023 edastatud kirjadele vastame järgmist.

Toote oma 27.03.2023 kirjas välja, et Betooni arenduse ehitamisega kraavi suunatava sademevee hulk ei suurene, mistõttu puudub ka põhjendatud vajadus truubi välja vahetamiseks. Arendaja puhastab olemasolevaid kraave kuni suudmeni, mis märkimisväärselt parandab olemasolevat olukorda.

12.01.2022 kirjaga nr 7.1-2/21/28323-2 väljastas Transpordiamet nõuded Harku alevikus Betooni, Betooni 1-3, Betooni 5, Betooni 7 kinnistu DP ala sademevete kanalisatsiooni projekteerimiseks, kus juhtis tähelepanu Harku Vallavolikogu 22.12.2005 otsusega nr 137 kehtestatud „Betooni, Betooni 1, Betooni2, Betooni 3, Betooni 5, Betooni 7 kinnistute detailplaneering“ lahendusele, mis nägi ette kruntide ehitusprojektide staadiumist sadevete pinnasesse immutamise ning liigvete ärajuhtimise lahenduste välja töötamise. Eeltoodust tulenevalt märkis Transpordiamet oma nõuetes, et esmalt tuleb planeeringuala sademevete küsimus lahendada nende pinnasesse immutamisega planeeringuala kruntidel.  Põhjendatud juhul, kui teekraavidesse sademevete juhtimine on vältimatu, tuleb tagada truupide, kraavide läbilaskevõime ja riigitee muldkeha niiskusrežiim. Selleks tuleb hinnata arendustegevusest lisanduvaid vooluhulki, riigitee kraavide ja truupide läbilaskevõimet, sh truupide seisukorda ja teostada läbilaskearvutused kuni riikliku eesvooluni.

Lisaks märkis Transpordiamet oma 12.01.2022 kirjas, et Roadplan OÜ koostab Tallinna Keskkonna- ja Kommunaalameti tellimusel Tallinna linnas Paldiski maantee (Paldiski mnt 116a-linna piir) rekonstrueerimise põhiprojekti, mille eesmärgiks lahendada ka 2020. aastal rekonstrueeritud Tähetorni tänava äärse kraavi sademevee ärajuhtimine, mille ärajuhtimiseks on samuti kavandatud kasutada riigitee nr 8 km 11,428 paiknevat truupi. Eeltoodust tulenevalt tuleb piirkonna sademevete temaatikale leida ühine lahendus.

08.03.2022 koostatud Laabi kraavi hüdroloogilise olukorra eksperthinnangu kohaselt võeti planeeringuala valgalaks eksperthinnangus määratud ala F6 (pindala 74,4 ha ilma Betooni DP alata). Ala F6 saadi alast F7, kust arvati maha Harku raba ala, kuna seal liigub vesi väga aeglaselt ning suuremad vooluhulgad jõuavad ennem ära voolata, kui rabast vooluhulga tipud kohale jõuavad.

Betooni DP ala sademevete hulgaks, mida kavandatu pumbata Laabi kraavi, saadi  175 l/s.

Arvutused koostati kordussagedusega 5 aastat

Valgala F6 pindala ilma raba alata ja Betooni …DP alata on 82-7,6=74,4 ha,

sellest tootmismaa 41,2 ha (55%)  ja elamumaa 33,2 ha (45%). Valgala kaugemast punktist kokkuvoolu aeg on 80 min, millele vastab 5 aastase tagatuse korral vihma intensiivsus  53,7 l/s ha.

Vooluhulk ilma Betooni…DP alata on: Q=74,4*0,42*53,7=1678 l/s

Vooluhulk koos Betooni  …DP alaga on: Q=1678+175=1853 l/s.

Olemasolevate truupide alles jätmise seisukohalt vähem olulisemates kohtades kasutati arvutustes ka 2 aastast korduvust.

2 aastase korduvuse korral oleks arvutuslik vooluhulk truupi T/10 sissevoolul Q=(69*0,408*39,3)+175=1281  l/s, toru täide 1,08.

Juhime tähelepanu asjaolule, et kui algne F7 ala on 438 ha, siis sellest vastavalt eksperthinnangusse lisatud kaardile moodustavad tootmis- ja elamumaad koos Betooni DP alaga ca 110 ha, mitte 82 hektarit. Palume täpsustada, millistel alustel on saadud sademevete valgala suuruseks 82 hektarit tootmis- ja elamumaid. Transpordiamet nõustub valgalast Harku raba eemaldamisega, kuid vastavalt valgalade kaardile ei saa nõustuda vaid 82 ha suuruse alaga.

08.03.2022 eksperthinnang nägi maantee korral ette nõude, et arvutuslik maksimaalne vooluhulk ei tõuseks üle ¾ toru täitest.

Arvestades kraavides oleva reguleeriva mahuga ja ülesvoolu jäävate truupide läbilaskevõimega nägi 2022 aasta eksperthinnang ette maantee alla paigaldada truup 2xd1000 mm või analoogse läbilaskevõimega torusild.

02.03.2023 esitatud täiendava hinnangu aluseks on kasutatud EVS 848:2021 (tabel 4) toodud erisust - olemasolevate võrkude korrastamisel ja seal, kus samade projekterimisnõuete täitmine uue võrgu puhul tooks kaasa liigseid kulutusi võib kaaluda väiksemaid piirväärtusi. Eeltoodust tulenevalt on täiendava hinnangu koostamise aluseks võetud 2021 aastani kehtinud EVS 828:2013 arvutusmetoodika ning 1 aastane kordussagedus. Eeltoodust lähtuvalt on Paldiski mnt arvutuslikuks vooluhulgaks saadud 812 l/s, millele lisandub Betooni ...DP alalt 120 l/s, seega kokku Laabi kr  Paldiski mnt truubi arvutuslik vooluhulk on 932 l/s, mis ei nõua  hinnangu kohaselt olemasoleva truubi väljavahetamist.

Transpordiameti hinnangul ei ole riigi põhimaateega ristuva truubi läbilaskevõime hindamisel õigustatud aluseks võtta väiksemaid piirväärtusi, kuna tegemist ei ole olemasolevate võrkude korrastamisega vaid piirkonna arendusega, mis muudab riigitee truubi olemasolevat kasutamist ning arvutuste tuginemine 1 aastasel kordussagedusel ei anna adekvaatset ülevaadet truubi läbilaskevõimest. Tegemist on kriitilise tähtsusega riigitee taristuga, mille üle ujutamine ei ole lubatud. Läbilaskearvutused tuleb koostada kehtiva standardi alusel ning arvestada riigi põhimaantee puhul kriitilise taristu kordussagedustega. Samuti tuleb arvestada nõudega, mis on koostatud 2022 aasta hinnangus, et maantee korral ei tõuseks arvutuslik maksimaalne vooluhulk truubis üle ¾ toru täitest.

Selgusetuks jääb 02.03.2023 eksperthinnangu lause „Vastavalt Betooni …DP sademetevee ärajuhtimise lahendusele on ette nähtud sademevesi DP alalt pumbata Laabi kraavi maksimaalse vooluhulgaga 120 l/s (ärapumbatavat vooluhulka täpsustati ja see on 175 l/s). Kõnealuse lause kohaselt on täpsustatud vooluhulga suurus 175 l/s. Kui mõeldud on, et täpsustatud vooluhulk on 120 l/s, siis palume täpsustada, millistel alustel ja kuidas muudetud vooluhulk välja selgitati.

Eksperthinnangutest ei selgu, kas riigitee truubi läbilaskearvutuste koostamisel on tehtud koostööd Roadplan OÜ-ga, kelle tööga on kavandatud Tähetorni tänava äärse kraavi sademeveed juhtida riigitee nr 8 truupi. Piirkonna sademete ärajuhtimine tuleb lahendada huvitatud osapoolte koostööna.

Riigitee kraavide ja truupide eesmärgiks on vee ärajuhtimine teekattelt, muldkehalt ning nõlvadelt. Riigiteede äärsed kraavid ei ole ette nähtud piirkondliku sademevete režiimi reguleerimiseks ega arendusealadelt lisanduvate sademevete ärajuhtimiseks. Transpordiamet saab kaaluda riigitee kraavidesse

sademevete juhtimist, kui teekraavide kasutamine on vältimatu. Antud juhul ei ole riigitee kraavide kasutamine vältimatu. Transpordiamet on omapooselt teinud alternatiivse ettepaneku Betooni DP arendusala sademevete ärajuhtimiseks ilma riigitee kraave kasutamata (vt joonis allpool).

Palume täpsustada vastuolusid 2022 ja 2023 aasta eksperthinnangutes ning kaaluda alternatiivset lahendust Betooni DP arendusala sademevete ära juhtimiseks.

Lugupidamisega

Ave Talli
peaspetsialist
taristu kooskõlastuste üksus

projekteerimise osakond

+372 56652509

www.transpordiamet.ee

From: Nikulnikova, Anna <[email-masked]>
Sent: Monday, April 3, 2023 8:54 AM
To: Ave Talli <[email-masked]>
Subject: FW: Betooni tn 1,2,3,5,7 DP järgsete trasside projekteerimine

Tere,

Palun kinnitage, kas Transpordiamet on nõus meie poolt väljatoodud argumentidega ja projektis ei pea arvestama Paldiski mnt truubi väljavahetamisega? Soovime selle asjaga ASAP edasi minna, vormistada projekti ja esitada uuesti EHR-i.

Lugupidamisega

Anna Nikulnikova

Keskkonnatehnoloogia grupijuht

Sweco Projekt AS | Tallinn

Mobiiltelefon +3725180497

From: Nikulnikova, Anna
Sent: Monday, March 27, 2023 2:16 PM
To: Ave Talli <[email-masked]>
Subject: RE: Betooni tn 1,2,3,5,7 DP järgsete trasside projekteerimine

Tere,

Arendaja seisukoht on järgmine:

Kuna varem saadetud aruandest selgelt selgub, et Betooni arenduse ehitamisega kraavi suunatava sademevee hulk ei suurene, siis puudub ka põhjendatud vajadus tuubi väljavahetamises. Arendaja puhastab ol.olevaid kraave kuni suudmeni, mis märkimisväärselt parandab olemasolevat olukorda.

Kraavi puhastamise ulatus on umbes selline nagu allpool oleval joonisel võib olla lisandub ka natuke rohkem Harku oja poole.

Lugupidamisega

Anna Nikulnikova

Keskkonnatehnoloogia grupijuht

Sweco Projekt AS | Tallinn

Mobiiltelefon +3725180497

From: Ave Talli <[email-masked]>
Sent: Thursday, March 23, 2023 1:46 PM
To: Nikulnikova, Anna <[email-masked]>
Subject: RE: Betooni tn 1,2,3,5,7 DP järgsete trasside projekteerimine

Tere

Püüdsin visualiseerida olukorda, mida silmas pidasin.

See võiks olla kaalutluskoht, et antud arendusala sademevete küsimus lahendada.

Lugupidamisega

Ave Talli
peaspetsialist
taristu kooskõlastuste üksus

projekteerimise osakond

+372 56652509

www.transpordiamet.ee

From: Nikulnikova, Anna <[email-masked]>
Sent: Thursday, March 23, 2023 1:34 PM
To: Ave Talli <[email-masked]>
Subject: RE: Betooni tn 1,2,3,5,7 DP järgsete trasside projekteerimine

Tere,

Tehke palun skits või vabakäeline joonis/skeem ja saatke meile, et oleks ühesugune arusaam, mida soovitakse saada?

Lugupidamisega

Anna Nikulnikova

Keskkonnatehnoloogia grupijuht

Sweco Projekt AS | Tallinn

Mobiiltelefon +3725180497

From: Ave Talli <[email-masked]>
Sent: Thursday, March 23, 2023 12:25 PM
To: Nikulnikova, Anna <[email-masked]>
Subject: RE: Betooni tn 1,2,3,5,7 DP järgsete trasside projekteerimine

Tere

Kas arendaja poolt oleks kaalutav variant, et kinnisel meetodil rajatakse Betooni detailplaneeringualt riigiteega ristuv sademevee kanalisatsioonitorustik, kuhu pumpate planeeritud pumplast sademeveed ning teisele poole riigiteed rajate kraavi, kust sademeveed Laabi kraavi juhite?

Sellisel juhul lõpeksid ära vaidlused truubi vastuvõtu võimekuse kohta sademevete osas ning saaks lahendada ainult ühe planeeringuala sademevete teema.

Lugupidamisega

Ave Talli
peaspetsialist
taristu kooskõlastuste üksus

projekteerimise osakond

+372 56652509

www.transpordiamet.ee

From: Nikulnikova, Anna <[email-masked]>
Sent: Tuesday, March 21, 2023 3:45 PM
To: Ave Talli <[email-masked]>
Subject: RE: Betooni tn 1,2,3,5,7 DP järgsete trasside projekteerimine

Tere,

Saadan eksperdi selgitused eraldi dokumendina.

Platsidelt ja katustelt kogutavad sademeveed kogutakse torustikega ja mahutatakse nendesse, kasutades suuremate läbimõõtudega torusi. Hetkeline vooluhulk, mis läheb süsteemi on iga kinnistu kohta võetud maksimaalselt 10 l/s. Pumpla vooluhulk jääb 60-120l/s (sõltub siis lõplikust lahendusest, mida Strantum kooskõlastab). Arenduse alalt kraavi isevoolselt  jõutav maht on tühine/olematu.

Lugupidamisega

Anna Nikulnikova

Keskkonnatehnoloogia grupijuht

Sweco Projekt AS | Tallinn

Mobiiltelefon +3725180497

From: Ave Talli <[email-masked]>
Sent: Monday, March 20, 2023 5:21 PM
To: Nikulnikova, Anna <[email-masked]>
Subject: RE: Betooni tn 1,2,3,5,7 DP järgsete trasside projekteerimine

Tere

Tutvudes nii esialgse eksperthinnanguga kui ka nüüd teie poolt edastatud eksperthinnangu täiendusega tekkisid küsimused, mille osas vajaksin täpsustamist.

Eksperthinnangu kohaselt oli piirkonna sademevete vooluhulk ilma Betooni DP alata 1678 l/s ning Betooni DP alalt lisanduv vooluhulk 175 l/s.

Eeltoodust jääb selgusetuks, kust on võetud täiendavas hinnangus välja toodud sõnastus ja vooluhulk, mida on kavandatud juhtida riigitee alusesse truupi. Tsiteerin: „Juhul kui maanteetruubi vooluhulk võiks olla ilma Betooni DP alata 1000-120=880 l/s“.

Mida kajastab vooluhulk 1000 l/s, kui varasemalt oli välja toodud vooluhulk 1678 l/s?

Mida tähendab sõnastus – juhul kui võiks olla?

Kuidas on vooluhulkade arvestuses arvestatud vaid PUMBATAVA 120 l/s planeeringu alalt, kui planeeringualalt lisanduvad lisaks pumbatavatele sademevetele ka isevoolsed sademeveed?

Väidate oma kirjas, et Betooni DP arendusega piirkonnas midagi ei muutu, kuid kui lisanduvad asfaltplatsid ka katusepinnad, siis muutub vooluhulkade kiirus ja kogus, mis oluliselt kiiremini kraavidesse ja truupidesse voolavad.

Samuti väidate oma e-kirjas, et kui vähendate sademevee vooluhulka, mida lastakse kraavi ning mis jääb alla 120 l/s, siis pole truubi vahetus vajalik. Kuidas te neid kraavi juhitavaid vooluhulkasid vähendate?

Eeltoodud vastuolud ja tekkinud küsimused ei võimalda anda seisukohta, kas riigitee alla on täiendava truubi rajamine vajalik või mitte. Palun täpsustage.

Lugupidamisega

Ave Talli
peaspetsialist
taristu kooskõlastuste üksus

projekteerimise osakond

+372 56652509

www.transpordiamet.ee

From: Nikulnikova, Anna <[email-masked]>
Sent: Monday, March 13, 2023 9:48 AM
To: Ave Talli <[email-masked]>
Subject: RE: Betooni tn 1,2,3,5,7 DP järgsete trasside projekteerimine

Tere,

Aitäh info eest, jääme otsust ootama

Lugupidamisega

Anna Nikulnikova

Keskkonnatehnoloogia grupijuht

Sweco Projekt AS | Tallinn

Mobiiltelefon +3725180497

From: Ave Talli <[email-masked]>
Sent: Friday, March 10, 2023 4:03 PM
To: Nikulnikova, Anna <[email-masked]>
Subject: RE: Betooni tn 1,2,3,5,7 DP järgsete trasside projekteerimine

Tere

Jagan vahepeal infot. Suhtlesin Tiit Harjakuga nagu lubasin, kuid sellest vestlusest kerkis veel mitmeid küsimusi, mida asutuse siseselt arutame peame, enne kui Teie poolt pakutud lahendusele lõpliku seisukoha saame anda.

Tegelen sellega uuel nädalal edasi.

Lugupidamisega

Ave Talli
peaspetsialist
taristu kooskõlastuste üksus

projekteerimise osakond

+372 56652509

www.transpordiamet.ee

From: Nikulnikova, Anna <[email-masked]>
Sent: Monday, March 6, 2023 2:54 PM
To: Ave Talli <[email-masked]>
Subject: FW: Betooni tn 1,2,3,5,7 DP järgsete trasside projekteerimine

Tere,

Teemaks on Laabi kraavi olemasoleva truubi rek (väljavahetamine).  Saan aru, et arendaja esindaja Martin Lember on teiega ka sellel teemal rääkinud.  Kuna TRAM Paldiski mnt teed selles alas ei rekonstrueeri siis see ei ole ka teie mahus ja teie seda kaasfinantseerima ei hakka.  Jäi jutt, et kui tõestame, et pole truubi vahetust vaja, siis te seda ei hakka nõudma.   Vaatasime kogu ala veel kord kriitiliselt üle ja jõudsime järeldusele, et Betooni arenduse pärast ei ole vaja truupi lisada, kuna olemasolev olukord ei muutu. See, et millalgi hiljem lisanduvad teised arendused, siis tegelikult iga lisanduva ala projekti koostamise faasis tuleb teha sademeveeuuringu ja sellest siis peaks selguma, kas lisaks suunatava vooluhulga pärast on vaja truubi väla vahetada. Hetkel arendaja võtab enda peale kraavide puhastamist kuni suudmeni, mis koheselt parandab ka vee liikumist.

Arutasime ka Maa ja Vesi eksperdiga ja ta on teinud arvutuse sademevee vooluhulga kohta enne ja pärast planeeringut vt manuses olevat faili. Kui me vähendame sademeveevooluhulka, mida lastakse kraavi ja max jääb 120 l/s, siis pole truubi vahetust vaja, kuna kraavi juhitakse sama palju vet, kui praegugi.   Sellisel juhul ei ole vaja truubi vahetust ja riigitee lõhkumist (sealhulgas side magistraalkaablite (Telia, Eliisa, RIA) ja välisvalgustuse nihutamist).

Kokkuvõte Maa ja Vesi arvutusest:

Võttes arvutuspunktiks Laabi kraavi Paldiski mnt truubi siis sademevee vooluhulk Betooni DP alalt ei ületa pärast planeeringu väljaehitamist praegu samalt alalt äravoolavat vooluhulka.

Betooni DP planeeringus ei pea ette nägema meetmeid Laabi kraavi Paldiski mnt truubi läbilaskevõime suurendamiseks.

Palun kinnitust, et TRAM nõustub välja tooduga ja ei hakka nõudma antud arenduse pärast truupide välavahetamist.  Siis korrigerime eelnevad projektlahendused ja saadame korrigeeritud projektid kooskõlastamiseks.

Lugupidamisega

Anna Nikulnikova

Keskkonnatehnoloogia grupijuht

Sweco Projekt AS | Tallinn

Mobiiltelefon +3725180497

From: Ave Talli <[email-masked]>
Sent: teisipäev, 27. detsember 2022 17:32
To: Nikulnikova, Anna <[email-masked]>
Subject: RE: Betooni tn 1,2,3,5,7 DP järgsete trasside projekteerimine

Tere

Esitasite 06.12.2022 Transpordiametile kooskõlastamiseks:

AS SWECO Projekt tööd nr 21240-0013 „Harku alevikus Betooni, Betooni 1-3, Betooni 5, Betooni 7 kinnistute detailplaneeringu ala teed ja tehnovõrgud“ (veevarustus- ja kanalisatsioon; tee, liiklus ja teerajatised).

Edites OÜ töö nr 22002K1 „Aia ja Betooni tänavate tänavavalgustus ja sidevarustus“.

Tutvunud esitatud materjalidega, esitab Transpordiamet märkused, mis projektide materjalides vajavad täiendamist või korrigeerimist:

Kooskõlastamiseks esitatud projekti materjalidesse ei ole lisatud Transpordiameti kinnistutele kavandatud kergliiklustee IKÕ ala plaane.

Projekti lahendus näeb ette truupide paigalduse Transpordiameti kinnistul paikneva kergliiklustee katte alla. Eeltoodust tulenevalt tuleb kõnealuste truupide alla jääva sidekaabli sügavus viia vastavusse Transpordiameti nõuetega, mis näeb ette kaabli minimaalseks sügavuseks truupide all 1,0 m truubi põhjast. Samuti tuleb projektiga lahendada välisvalgustuse toitekaablite paiknemine, kaitsmine ja võimalik ümbertõstmine. Valgustuse toitekaablite paiknemine tuleb lahendada projektiga vastavalt Transpordiameti nõuetele ning seda ei saa jätta ehituse etappi, kus ehitaja teostab tööd Transpordiametiga kooskõlastamata lahenduse kohaselt.

Projekti materjalides tuleb välja tuua etapid ja nende kirjeldused, kuidas teostatakse truupide vahetuse tööd riigitee maaüksusel – millised on etapid truupide paigaldamiseks, katete taastamiseks ning liikluse tagamiseks kõnealuses lõigus.

Katete taastamise lõike joonise kohaselt tuleb paigaldada kinnise kontuuriga jalakäijapiire, palume JJT piirde infot täiendada järgmiselt: „Töövõtja peab kasutama piirdesüsteemi, mis omab vastavustunnistust ja on testitud standardile CEN/TR 16949:2016 „Teepiirdesüsteemid- jalakäijate ohutusesüsteemid- jalakäijate piirded“. Paigaldada tuleb suletud kontuuriga piirdesüsteemid. Iga kasutatava piirdesüsteemi kohta tuleb esitada vastavustunnistus. Piirete paigaldusel on Töövõtja kohustatud järgima valmistaja tehase paigaldusjuhendit ja koostama pärast paigaldamist ette nähtud täitedokumentatsiooni, ning esitama hooldejuhendi. Töövõtjal arvestada ka Lisas 3 toodud „Nõuded kergliikluspiiretele“ nõuetega“.

Riigitee ehitus ja truupide vahetus teostatakse pärast kooskõlastuse väljastamist vastavalt Transpordiametiga sõlmitavale ristumiskoha lepingule.

Palume projekti materjale korrigeerida ning esitada uuesti Transpordiametile kooskõlastamiseks.

Lugupidamisega

Ave Talli
peaspetsialist
taristu kooskõlastuste üksus

projekteerimise osakond

+372 56652509

www.transpordiamet.ee

From: Nikulnikova, Anna <[email-masked]>
Sent: Thursday, December 8, 2022 1:38 PM
To: Ave Talli <[email-masked]>
Subject: Betooni tn 1,2,3,5,7 DP järgsete trasside projekteerimine

Tere,

Edastan PTA kooskõlastuse projektile.

Lugupidamisega

Anna Nikulnikova

Keskkonnatehnoloogia grupijuht

Sweco Projekt AS | Tallinn

Mobiiltelefon +3725180497

[email-masked]

www.sweco.ee

LinkedIn | Instagram

Registrikood: 11304200 | Reg. Kontor: Tallinn

Et saada rohkem informatsiooni kuidas Sweco töötleb teie isikuandmeid, palun lugege siit.